CELEX: 32010R0170
Language: mt
Date: 2010-03-01 00:00:00
Title: Regolament tal-Kummissjoni (UE) Nru 170/2010 tal- 1 ta’ Marzu 2010 li jememda r-Regolament (KE) Nru 1249/96 dwar regoli ta’ applikazzjoni għar-Regolament tal-Kunsill (KEE) Nru 1766/92 rigward id-dazji tal-importazzjoni fis-settur taċ-ċereali

2.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 51/8
            
         REGOLAMENT TAL-KUMMISSJONI (UE) Nru 170/2010
   tal-1 ta’ Marzu 2010
   li jememda r-Regolament (KE) Nru 1249/96 dwar regoli ta’ applikazzjoni għar-Regolament tal-Kunsill (KEE) Nru 1766/92 rigward id-dazji tal-importazzjoni fis-settur taċ-ċereali
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 143 tiegħu flimkien mal-Artikolu 4 tiegħu,
   Billi:
   
               (1)
            
            
               L-ewwel inċiż tar raba’ paragrafu tal-Artikolu 2 tar-Regolament tal-Kummissjoni (KE) Nru 1249/96 (2) jipprovdi tnaqqis fid-dazju tal-importazzjoni ta’ 3 EUR it-tunnellata meta l-port tal-ħatt ikun fil-Mediterran u jekk il-merkanzija tkun ġejja mill-oċean Atlantiku jew mill-kanal ta’ Suez. Bil-għan li portijiet tal-ħatt fil-Baħar l-Iswed jiġu ttrattati bl-istess mod, huwa xieraq li dawn id-dispożizzjonjiet jiġu estiżi, bl-istess kundizzjonijiet, għall-portijiet imsemmija.
            
         
               (2)
            
            
               B’konsegwenza jeħtieġ li r-Regolament (KE) Nru 1249/96 jiġi emendat.
            
         
               (3)
            
            
               Il-miżuri pprovduti b’dan ir-Regolament huma skont l-opinjoni tal-kumitat ta’ ġestjoni tal-organizzazzjoni komuni tas-swieq agrikoli,
            
         ADOTTAT DAN IR-REGOLAMENT:
   Artikolu 1
   L-ewwel inċiż tar-raba’ paragrafu tal-Artikolu 2 tar-Regolament (KE) Nru 1249/96 għandu jiġi ssostitwit b’dan li ġej:
   
               “—
            
            
               fil-Mediterran (lil hinn mill-istrett ta’ Ġibiltà) jew fil-Baħar l-Iswed u jekk il-merkanzija tkun ġejja mill-oċean Atlantiku jew għaddejja mill-kanal ta’ Suez, il-Kummissjoni tnaqqas id-dazju tal-importazzjoni għal 3 EUR it-tunnellata,”
            
         Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta’ Marzu 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 161, 29.6.1996, p. 125.